SREDA, 14. 4. 2020

Dragi šestošolci,

spodaj sem vam napisala odgovore, seveda pa ste lahko oblikovali tudi po svoje. Važno je bistvo.

Danes pa imate eno luštno nalogo. Najprej boste v zvezek narisali Krjavlja po svoji podobi, tako kot si ga vi predstavljate. Potem pa poglejte zadnji odstavek pripovedi v berilu. Krjavelj ima pripravljeni še zgodbici o tem, kako je mačko vpregel v voz in jo učil voziti, ter o tem, kako je pregnal tatove, ki so zvečer lazili okoli njegove hiše, vendar je iz gostilne odšel prej, preden ju je povedal. Vaša naloga je, da napišete zgodbico o mački **ali** zgodbico o tatovih na približno polovičko strani v zvezek. Uporabite čim več domišljije! Zgodbica naj bo tako slikovita in zanimiva kot Krjavljeva. Lahko uporabite tudi kakšne nazorne in žive besede, kot jih uporablja Krjavelj. Zgodbico in sliko fotografirajte in mi pošljite na že znan elektronski naslov: ursa.prsa@oskoroskabela.si

Lepo vas pozdravljam,

učiteljica Urša

Predlagane rešitve:

1. Kako je krčmar pripravil Krjavlja k pripovedovanju njegove stare zgodbe?

 *Krjavlja izzove tako, da zanika obstoj hudiča in pomežikne drugim gostom.*

2. Zakaj so gostje Krjavlja radi poslušali?

 *Ker so se ob njegovih zgodbicah zabavali in razveselili.*

3. Kakšno mnenje so imeli vaščani o Krjavlju?

 *Sicer so ga imeli za malo neumnega, vendar je bil v gostilni vedno dobrodošel, ker jih je*

 *razveseljeval z zgodbicami.*

4. Ali so Krjavlja vprašanja, s katerimi so ga prekinjali, kaj zmedla?

 *Nič ga niso zmedla, zgodbice je nadaljeval.*

5. Misliš, da Krjavelj po dolgih letih verjame svoji zgodbi?

 *Jaz sicer mislim, da ne. Zgodbice pripoveduje v veselje drugim in tudi zato, da mu v*

 *gostilni ni treba nič plačati.*

6. Napiši nekaj živih in nazornih besed, s katerimi Krjavelj popestri svojo zgodbo.

 *Na primer: škreb, štrbunk, vrr, peklenski škrat, sveta mamka božja, sedem križev in težav*

 *…*